Supplicat s. v. deuotus orator vester Conradus Roggo, clericus Vpsalensis, qui pluribus annis in Perusio in jure canonico studiit, quatenus ipsi specialem gratiam facientes de canonicatu et prebenda ecclesie Aboensis, quorum fructus etc:a decem florenorum auri de camera secundum communem extimationem valorem annuum non excedunt, vacantibus per assecutionem prepositure ipsius ecclesie Aboensis per deuotum vestrum Henricum Frese, ipsius ecclesie canonicum, auctoritate litterarum apostolicarum factam uel fiendam ….. eidem Conrado, cum vacant, ut prefertur, cum omnibus juribus et pertinentijs suis prouiderj mandare misericorditer dignemini, eciam si forsan eisdem canonicatu[i] et prebende cura animarum annexa reperiatur vel illis immineat, non obstantibus canonicatu et prebenda ecclesie Vpsalensis, quos dictus Conradus obtinet et quorum fructus etc:a quadraginta florenorum similium secundum extimationem predictam valorem annuum non excedunt, cum ceteris non obstantibus et clausulis oportunis. Fiat ut petitur. E. Non obstantibus canonicatu et prebenda ecclesie Vpsalensis ualoris quadraginta florenorum, quos obtinet. Fiat. E. Datum Senis tertio nonas julij anno secundo.